Diari Oficial de la Generalitat Valenciana


Sumari del DOGV 1461, del 11-01-1991 (1991/819919)

ORDRE de 5 de desembre de 1990, de la Conselleria d'Agricultura i Pesca, per la qual s'aprova el Pla d'Obres i Actuacions a Xeresa, dins la zona de Gandia (València), declarada Zona Desfavorida per la Comunitat Econòmica Europea.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/05/(2)/dof/vci/html**

### Dades del document

Número de DOGV
:   1461

Data del DOGV
:   11-01-1991

Secció del DOGV
:   DISPOSICIONS GENERALS

Número del document
:   1991/819919


Data del document
:   05-12-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 5 de desembre de 1990, de la Conselleria d'Agricultura i Pesca, per la qual s'aprova el Pla d'Obres i Actuacions a Xeresa, dins la zona de Gandia (València), declarada Zona Desafavorida per la Comunitat Econòmica Europea.  
El Decret 48/1987, de 13 d'abril, del Consell de la Generalitat Valenciana disposa que la Conselleria d?agricultura i Pesca durà a terme les obres i actuacions que cal emprendre a les zones desafavorides declarades per la Comunitat Econòmica Europea en la Directiva del Consell 86/466, de 14 de juliol.  
El municipi de Xeresa, dins la zona de Gandia, va inclós a la llista comunitària de zones agrícoles desafavorides de la indicada Directiva, per tractar-se d'una zona de reduïda superfície amb limitacions específiques, per raó de la progressiva salinització de les aigües de reg i les terres de conreu, per intrusió marina, i de les inundacions periòdiques de la zona.  
A petició de l'Ajuntament i dels agricultors de Xeresa, i a fi de remeiar els greus problemes provocats per les inundacions de 1982, 1984, 1987 i 1989, i disminuir els efectes de les futures, els Serveis Territorials de la Conselleria d?agricultura i Pesca de València han redactat i sotmeten a l'aprovació de la Conselleria d?agricultura i Pesca, el "Pla d'Obres i Actuacions a Xeresa, dins la zona de Gandia (València), declarada Zona Desafavorida per la Comunitat Econòmica Europea".  
ORDENE:  
Article primer  
Aprovar el Pla d'Obres i Actuacions de Xeresa, dins la zona de Gandia (València), declarada Zona Desafavorida per la Comunitat Econòmica Europea.  
Article segon  
D'acord amb els articles 61 i 62 de la Llei de Reforma i Desenvolupament Agrari, les obres incloses al Pla, sobre condicionament de desguassos i sèquies, així com també d'estacions de bombament, queden classificades com a obres d'interès general, incloses al grup a) de l'article 61 de la dita Llei, raó per la qual seran totalment subvencionades.  
DISPOSICIONS FINALS  
Primera  
Facultar la Direcció General de Desenvolupament Agrari perquè puga dictar totes les disposicions que calguen per al desenvolupament d'aquesta Ordre.  
Segona  
L?Ordre entra en vigor l?endemà de la publicació al Diari Oficial de la Generalitat Valenciana.  
València, 5 de desembre de 1990.  
El Conseller d?agricultura i Pesca,   
LLUIS FONT DE MORA i MONTESINOS


Còpia Permalink ELI